-----------------------------------------------------------------------
  3. การประกอบธุรกิจของแต่ละสายผลิตภัณฑ์

  -----------------------------------------------------------------------

ลักษณะธุรกิจ

ในระยะเริ่มแรก บริษัทดำเนินธุรกิจพัฒนาอสังหาริมทรัพย์ประเภทบ้านเดี่ยว และทาวน์เฮ้าส์
ในลักษณะโครงการบ้านจัดสรร ต่อมาจึงขยายธุรกิจสู่อาคารชุดและอาคารสำนักงาน ซึ่งปัจจุบัน
บริษัทจะเน้นการขายทั้งบ้านพร้อมที่ดินและอาคารชุดพักอาศัย

สำหรับปี 2548 บริษัทมีนโยบายที่จะขายบ้านทั้งบ้านสร้างเสร็จและบ้านสั่งสร้าง
แต่ส่วนใหญ่จะขายบ้านสร้างใกล้เสร็จเพื่อให้ลูกค้าได้เห็นบ้านในระหว่างสร้างและมีความมั่นใจว่าบ้านจะสร้างเสร็จตามกำหนดเพราะเหลืองานอีกไม่มาก
กรณีนี้บริษัทจะสามารถควบคุมต้นทุนและเวลาการก่อสร้างได้ไม่ผิดข้อตกลงกับลูกค้า
มีความเสี่ยงที่สินค้าจะค้างสต็อกน้อยและประหยัดดอกเบี้ยจ่าย
อย่างไรก็ตามหากลูกค้าต้องการบ้านสร้างเสร็จบริษัทก็มีบ้านขายให้
รวมทั้งหากลูกค้าต้องการเลือกทำเลก็สั่งสร้างบ้านใหม่ได้นอกจากนี้
บริษัทจะมุ่งเน้นพัฒนาโครงการปัจจุบันด้วยการเปิดขายในเฟสใหม่ต่อเนื่องจากที่มีอยู่ประมาณ 16
โครงการในปัจจุบัน รวมทั้งการเปิดตัวโครงการใหม่อีก 5 โครงการ
ซึ่งประกอบด้วยโครงการแนวสูง 2 โครงการ คือ โครงการศุภาลัย แกรนด์ทาวเวอร์
จะเป็นอาคารสำนักงาน 33 ชั้น บนถนนพระราม 3 และโครงการศุภาลัยรัชดาซอย 10
เป็นอาคารชุดที่พักอาศัยพร้อม Club House และโครงการแนวราบอีก 3 โครงการ
ซึ่งเป็นโครงการบ้านเดี่ยวตั้งอยู่บริเวณถนนอ่อนนุช ถนนรัตนาธิเบศร์ และถนนรามอินทรา -
พหลโยธิน

3.1 ลักษณะผลิตภัณฑ์หรือบริการ

3.1.1 รายละเอียดและลักษณะของโครงการ

บริษัท ศุภาลัย จำกัด (มหาชน)
ดำเนินธุรกิจพัฒนาอสังหาริมทรัพย์ในระยะแรกจากการสร้างบ้านเดี่ยว และทาวน์เฮ้าส์
ในลักษณะโครงการบ้านจัดสรร ต่อมาจึงขยายธุรกิจสู่อาคารชุดและอาคารสำนักงาน
ปัจจุบันบริษัทมีนโยบายที่จะสร้างบ้านพร้อมขายประมาณร้อยละ 30-50 ของเฟสที่กำลังเปิดขาย
เพื่อรองรับปริมาณความต้องการของลูกค้าที่ต้องการโอนบ้านพร้อมอยู่

สำหรับการขยายธุรกิจของบริษัทในปีนี้มุ่งเน้นพัฒนาโครงการปัจจุบันซึ่งมีอยู่ประมาณ 16 โครงการ
ซึ่งคาดว่าจะขายได้หมดภายใน 2-3 ปี และมีโครงการใหม่ทั้งแนวราบและแนวสูงทั้งหมด 5
โครงการที่จะเปิดขายในปี 2548
นอกจากนี้แล้วบริษัทอยู่ระหว่างหาที่ดินซึ่งมีทำเลอยู่ใจกลางศูนย์ธุรกิจและที่ดิน
บริเวณใกล้ระบบขนส่งมวลชน เพื่อพัฒนาโครงการอาคารสูงประเภทที่อยู่อาศัย (Residential
Condominium) บ้านเดี่ยวและทาวน์เฮ้าส์
สำหรับโครงการที่เสร็จสมบูรณ์และโครงการที่ดำเนินการอยู่ ณ วันที่ 31 ธันวาคม 2547 มีดังนี้

[TABLE]

ที่มา: บริษัท ศุภาลัย จำกัด (มหาชน)

หมายเหตุ: * ยูนิตคงเหลือ หมายถึง ยูนิตที่ยังไม่มีการซื้อขาย และยูนิตที่ยังไม่ได้ส่งมอบให้ลูกค้า

บริษัทย่อยของบริษัทมีโครงการที่เสร็จสมบูรณ์ 1 โครงการ อำเภอหาดใหญ่ จังหวัดสงขลา
และมีโครงการที่ดำเนินการและอยู่ระหว่างการขาย 4 โครงการ
โดยมุ่งเน้นการพัฒนาโครงการแนวราบและมีโครงการที่อยู่ระหว่างดำเนินการและกำลังจะเปิดขาย
1 โครงการ ที่ริมอ่าวปอ จังหวัดภูเก็ต ตามรายละเอียดดังนี้

(1) บริษัท หาดใหญ่นครินทร์ จำกัด

[TABLE]

ที่มา: บริษัท หาดใหญ่นครินทร์ จำกัด

(2) บริษัท ศุภาลัยอิสาน จำกัด

[TABLE]

ที่มา: บริษัท ศุภาลัยอิสาน จำกัด

(3) บริษัท ภูเก็ตเอสเตท จำกัด

[TABLE]

ที่มา: บริษัท ภูเก็ต เอสเตท จำกัด

หมายเหตุ: L = ที่ดินเปล่า DH = บ้านเดี่ยว

SH = ร้านค้า CD = คอนโดมิเนียม,อาคารชุด

DP = บ้านแฝด TH = ทาวน์เฮ้าส์

CB = อาคารพาณิชย์ HT = โรงแรม

RS = รีสอร์ท OT = อาคารสำนักงาน

3.1.2 ผลกระทบต่อสิ่งแวดล้อม

บริษัทได้จัดให้มีระบบสาธารณูปโภคของโครงการให้ถูกต้องตามกฎหมายที่เกี่ยวข้องกับการจัดสรรที่ดิน
รวมทั้งการศึกษาผลกระทบสิ่งแวดล้อมภายในโครงการตามที่กฎหมายกำหนด
ทางบริษัทได้ดำเนินการศึกษาและจัดทำสาธารณูปโภคต่างๆ ให้สอดคล้องกับผลการศึกษาดังกล่าว
สำหรับโครงการที่ไม่กำหนดให้ต้องจัดทำการศึกษาผลกระทบต่อสิ่งแวดล้อม
ทางบริษัทก็คำนึงถึงผลกระทบสิ่งแวดล้อมและชุมชนใกล้เคียง
โดยเฉพาะอย่างยิ่งคุณภาพน้ำทิ้งจากโครงการ
บริษัทจัดให้มีระบบบำบัดน้ำเสียในครัวเรือนทุกหลังก่อนระบายลงสู่ท่อระบายน้ำของโครงการ
และมีบ่อสำหรับตรวจสอบคุณภาพน้ำให้ได้มาตรฐานตามที่กำหนดก่อนระบายน้ำลงสู่ทางน้ำสาธารณะ
เพื่อไม่ให้มีผลกระทบต่อแหล่งน้ำสาธารณะและชุมชนข้างเคียง

2.  การตลาดและภาวะการแข่งขัน

กลยุทธ์ทางการตลาดของบริษัทที่ใช้ในการสร้างความได้เปรียบเชิงการแข่งขัน

จากการที่โครงสร้างอุตสาหกรรมอสังหาริมทรัพย์ในประเทศไทยประกอบด้วยผู้ประกอบการพัฒนาอสังหาริมทรัพย์
จำนวนมากและหลากหลายขนาด ซึ่งเป็นตลาดแข่งขันสมบูรณ์ (Perfect Competition)
ประกอบกับพฤติกรรมผู้บริโภคในปัจจุบันที่ใช้เวลาในการตัดสินใจเลือกซื้อ
การแข่งขันในช่วงไตรมาสสุดท้ายของปี 2547 นี้
จึงเป็นการแข่งขันในด้านคุณภาพของสินค้าและบริการมากกว่าการแข่งขันด้านราคา
ดังนั้นบริษัทจึงได้กำหนดกลยุทธ์ในการแข่งขันของบริษัทไว้ดังนี้

-   เน้นคุณภาพสินค้าและบริการควบคู่ไปกับการควบคุมต้นทุน
    เพื่อให้เกิดความได้เปรียบด้านผลิตภัณฑ์ ราคาและความพึงพอใจของลูกค้า

-   ผลิตสินค้าและบริการที่ดีเพียบพร้อม
    ซึ่งจะก่อให้เกิดผลตอบแทนหรือผลประโยชน์ทั้งทางตรงและทางอ้อมที่สามารถตอบสนองความต้องการของทุกฝ่ายที่เกี่ยวข้อง
    (Stakeholder) ได้แก่ ลูกค้า ผู้ถือหุ้น พนักงาน คู่ค้า และสังคม

-   ผลิตสินค้าครอบคลุมที่อยู่อาศัยหลายประเภท เช่น บ้านเดี่ยว บ้านแฝด ทาวน์เฮ้าส์
    คอนโดมิเนียม และหลากหลายทำเลทั่วกรุงเทพมหานครและปริมณฑลรวมถึงต่างจังหวัด
    เพื่อเป็นการสนองความต้องการของตลาดและเป็นการกระจายความเสี่ยงในการลงทุน

-   มีการบริหารงานที่มีความยืดหยุ่น ความคล่องตัว และความคิดสร้างสรรค์
    เพื่อก้าวขึ้นสู่การเป็นผู้นำทางด้านการพัฒนาที่ดินและการค้าอสังหาริมทรัพย์

-   ผลิตสินค้าทั้งแบบสร้างเสร็จพร้อมขาย, ขายระหว่างก่อสร้างและสั่งสร้าง

-   มุ่งเน้นที่จะพัฒนาโครงการและการก่อสร้างที่อยู่ระหว่างดำเนินการให้แล้วเสร็จ
    และส่งมอบให้แก่ลูกค้าตามกำหนด
    พร้อมทั้งขยายโครงการใหม่เพิ่มเติมให้สอดคล้องกับภาวะเศรษฐกิจและความต้องการของตลาดในขณะนั้น

-   พัฒนาสภาวะแวดล้อมและสังคมรอบพื้นที่ที่บริษัทจัดทำโครงการต่างๆ
    ตลอดจนให้การสนับสนุนกิจกรรมของสถาบันหรือมูลนิธิเพื่อการกุศลต่างๆ
    เพื่อช่วยเหลือสังคมให้ดีขึ้น

จุดขายของบ้าน “ศุภาลัย” ได้แก่ การออกแบบที่เน้นประโยชน์ใช้สอยควบคู่กับความมั่นคงแข็งแรง
คงทน และสวยงามในระยะยาว ไม่มีพื้นที่สูญเปล่า กันแดดกันฝนได้ดี
ตลอดจนส่งเสริมความสัมพันธ์ในครอบครัว โดยรูปแบบบ้านจะมีลักษณะ MODERN-CLASSIC
ดูไม่ล้าสมัย สวยทน สวยนาน
นอกจากนี้บริษัทยังมีทีมงานเพื่อทำการตรวจสอบทุกขั้นตอนของการก่อสร้างและติดสติ๊กเกอร์รับรองคุณภาพ
(QC STICKER) เป็นแห่งแรก เพื่อตรวจสอบผ่านก่อนการส่งมอบบ้านให้กับลูกค้า
ทั้งนี้โครงการบ้านจัดสรรทุกโครงการของบริษัทได้รับการรับรองระบบคุณภาพตามมาตรฐาน ISO
9001 : 2000 และในการดำเนินการ บริษัทจะยึดหลักคุณภาพ 5 คุณภาพ อันได้แก่ สินค้าที่มีคุณภาพ
บริการที่มีคุณภาพ เอกสารที่มีคุณภาพ บุคลากรที่มีคุณภาพ และการประชาสัมพันธ์ที่มีคุณภาพ

ภาวะอุตสาหกรรม

ธุรกิจพัฒนาอสังหาริมทรัพย์เป็นธุรกิจที่มีการขยายตัวไปในทิศทางเดียวกันกับภาวะเศรษฐกิจของประเทศ
โดยในปี 2547 อัตราความเจริญเติบโตทางเศรษฐกิจอยู่ที่ประมาณร้อยละ 6
ซึ่งส่งผลให้ธุรกิจพัฒนาอสังหาริมทรัพย์ยังคงเติบโตอย่างต่อเนื่อง
ดังจะเห็นได้ว่าจำนวนที่อยู่อาศัยที่สร้างเสร็จและจดทะเบียนในกรุงเทพมหานคร และอีก 5
จังหวัดในเขตปริมณฑลในปี 2547 มีการจดทะเบียนเพิ่มขึ้นจากปีก่อนหน้าถึงร้อยละ 24.1
โดยประเภทบ้านเดี่ยว มีการขายตัวเพิ่มมากที่สุด
ทั้งนี้การขยายตัวด้านอุปทานที่อยู่อาศัยมาจากทั้งผู้ประกอบการเดิมและรายใหม่ทั้งขนาดกลางและขนาดเล็ก
รวมถึงบริษัทที่ปรับโครงสร้างหนี้สำเร็จได้เข้าสู่ตลาดมากขึ้น

  ภาพรวมของที่อยู่อาศัยสร้างเสร็จและจดทะเบียนเพิ่มขึ้น ปี 2544 – 2547

  -----------------------------------------------------------------------
  จำนวน: หน่วย                                                   
  ----------------------------- --------- ----------- --------- ---------
  รายการ                        ปี 2544    ปี 2545      ปี 2546    ปี 2547

  1. จำนวนที่อยู่อาศัยที่จดทะเบียนเพิ่มขึ้น 34,023    34,035      50,594    62,796

  อัตราร้อยละเพิ่มขึ้น (ลดลง)         6.2       0.04        48.7      24.1

  2. รูปแบบการจัดสร้างที่อยู่อาศัย                                      

  2.1 สร้างเอง                   19,639    17,693      18,598    19,859

  อัตราร้อยละเพิ่มขึ้น (ลดลง)         8.7       (9.9)       5.1       6.8

  2.2 สร้างโดยผู้ประกอบการ (จัดสรร) 14,384    16,342      31,996    42,937

  อัตราร้อยละเพิ่มขึ้น (ลดลง)         3.0       13.6        96.8      34.2

  3. ประเภทอาคารที่อยู่อาศัย                                         

  3.1 บ้านเดี่ยว                   24,041    24,973      34,692    44,248

  อัตราร้อยละเพิ่มขึ้น (ลดลง)         3.9       3.9         38.5      27.5

  3.1.1 จัดสรร                   5,802     8,604       17,911    26,631

  3.1.2 สร้างเอง                 18,239    16,369      16,681    17,617

  3.2 บ้านแฝด                    227       80          1,144     945

  อัตราร้อยละเพิ่มขึ้น (ลดลง)         (57.9)    (64.8)      1,330.0   (17.4)

  3.2.1 จัดสรร                   113       36          906       761

  3.2.2 สร้างเอง                 114       44          239       184

  3.3 บ้านแถวและอาคารพาณิชย์       5,062     7,011       12,950    15,418

  อัตราร้อยละเพิ่มขึ้น (ลดลง)         85.6      38.5        84.7      19.1

  3.3.1 จัดสรร                   3,785     5,728       11,272    13,360

  3.3.2 สร้างเอง                 1,277     1,280       1,678     2,058

  3.4 แฟลตและอาคารชุด            4,693     1,971       1,908     2,185

  อัตราร้อยละเพิ่มขึ้น (ลดลง)         (16.7)    (58.0)      (3.2)     14.5

  4. พื้นที่ที่มีการเพิ่มขึ้นของที่อยู่อาศัย                                    

  4.1 กรุงเทพมหานคร              17,570    19,996      25,811    36,739

  อัตราร้อยละเพิ่มขึ้น (ลดลง)         1.5       13.8        29.1      42.3

  4.2 สมุทรปราการ                4,016     2,157       2,388     1,981

  อัตราร้อยละเพิ่มขึ้น (ลดลง)         56.0      (46.3)      10.7      (17.0)

  4.3 นนทบุรี                     3,138     2,313       9,393     6,249

  อัตราร้อยละเพิ่มขึ้น (ลดลง)         2.2       (26.3)      306.1     (33.5)

  4.4 ปทุมธานี                    5,126     5,386       6,939     11,170

  อัตราร้อยละเพิ่มขึ้น (ลดลง)         53.6      5.1         28.8      61.0

  4.5 นครปฐม                    2,707     3,100       4,164     5,216

  อัตราร้อยละเพิ่มขึ้น (ลดลง)         (25.8)    14.5        34.3      25.3

  4.6 สมุทรสาคร                  1,466     1,083       1,899     1,441

  อัตราร้อยละเพิ่มขึ้น (ลดลง)         (29.6)    (26.1)      75.3      (24.1)
  -----------------------------------------------------------------------

  นิยาม: ที่อยู่อาศัยสร้างเสร็จจดทะเบียน หมายถึง
  จำนวนที่อยู่อาศัยที่ก่อสร้างเสร็จไม่ต่ำกว่าร้อยละ 70
  และนำมาขอหมายเลขประจำบ้านที่สำนักงานเขตในกทม. และเทศบาล
  และสำนักงานจังหวัดในปริมณฑล ทั้งที่อยู่อาศัยที่สร้างโดยผู้ประกอบการ (เรียกว่า “จัดสรร”)
  และเจ้าของบ้านสร้างเอง (เรียกว่า “สร้างเอง”)

  ที่มา: สำนักงานเขตกรุงเทพมหานคร เทศบาล และสำนักงานจังหวัดในปริมณฑล

รวบรวมโดย : ฝ่ายวิชาการ ธอส. (ปี 44 – ส.ค. 47) และศูนย์ข้อมูลอสังหาริมทรัพย์ ธอส.
(ตั้งแต่ ก.ย. 47)

สำหรับจำนวนที่อยู่อาศัยในโครงการเปิดตัวใหม่ในเขตกรุงเทพมหานครและปริมณฑล ในช่วงปี 2544
– 2547
ที่แสดงในตารางข้างต้นนี้จะพบว่าอัตราการขยายตัวของจำนวนบ้านเดี่ยวและทาวน์เฮ้าส์ลดลงในปี
2547 เมื่อเทียบกับปีก่อน ขณะที่อาคารชุดมีอัตราการขยายตัวอย่างมากขึ้นในปีผ่านมา
ยังผลให้การขยายตัวโดยรวมสำหรับปี 2547 มีอัตราการขยายตัวอย่างต่อเนื่องจากปีที่ผ่านมา
เนื่องมาจากภาวะอัตราดอกเบี้ยที่ยังคงอยู่ในระดับต่ำและการแข่งขันอย่างรุนแรงระหว่างสถาบันการเงินต่างๆ
ในการเสนอสินเชื่อ รวมทั้งการเติบโตทางเศรษฐกิจโดยรวมของประเทศและกำลังซื้อของผู้บริโภค
ส่งผลให้แนวโน้มการขยายตัวของธุรกิจอสังหาริมทรัพย์จะยังคงเติบโตอย่างต่อเนื่อง

สำหรับแนวโน้มในปี 2548
คาดว่าตลาดที่อยู่อาศัยจะมีอัตราการเติบโตที่ต่อเนื่องจากปีที่ผ่านมาในอัตราประมาณ 10-15%
ปัจจัยสำคัญที่ต้องติดตามคือต้นทุนของผู้ประกอบการ เช่น ราคาวัสดุก่อสร้าง ค่าแรงที่มีแนวโน้มสูงขึ้น
และกฎระเบียบข้อบังคับที่เข้มงวดขึ้นในการพิจารณาให้สินเชื่อเพื่อที่อยู่อาศัยก็เป็นอีกปัจจัยหนึ่งที่ทำให้มีการชะลอตัวของตลาดที่อยู่อาศัย
อย่างไรก็ตามตลาดที่อยู่อาศัยยังคงมีการขยายตัวได้ เนื่องจากความต้องการ
และกำลังซื้อที่อยู่อาศัยของประชาชนยังมีมาก โดยมีปัจจัยสนับสนุนคืออัตราดอกเบี้ยยังอยู่ในระดับต่ำ
อัตราการขยายตัวทางเศรษฐกิจที่รัฐบาลได้ตั้งเป้าหมายไว้ที่ร้อยละ 5.5
โครงการสาธารณูปโภคของรัฐที่เสร็จสมบูรณ์และอยู่ระหว่างการดำเนินการ เช่น
โครงการขยายเส้นทางรถไฟฟ้า โครงการสนามบินสุวรรณภูมิ
โครงการเครือข่ายถนนในเขตกรุงเทพมหานครและปริมณฑล ฯลฯ อีกทั้งภาวะการจ้างงานที่เพิ่มขึ้น
ซึ่งจะส่งผลต่อกำลังซื้อและความเชื่อมั่นของผู้บริโภคในภาคอสังหาริมทรัพย์เติบโตต่อเนื่องต่อไป
จึงอาจกล่าวได้ว่าอสังหาริมทรัพย์มีแนวโน้มที่สดใสและแข็งแกร่ง

ภาวะการแข่งขัน

การแข่งขันของธุรกิจพัฒนาอสังหาริมทรัพย์ในช่วงที่ผ่านมามีการแข่งขันที่สูงมาก
ทั้งในด้านของทำเลที่ตั้ง ราคา และคุณภาพของโครงการ พร้อมทั้งสิ่งอำนวยความสะดวกที่ครบครัน
เช่น สโมสร สระว่ายน้ำ ยามรักษาความปลอดภัย
ในขณะที่มีโครงการที่สร้างเสร็จพร้อมขายที่มีการออกแบบที่สวยงาม อยู่สบาย
เน้นประโยชน์ใช้สอยอย่างคุ้มค่า และส่วนใหญ่เป็นทำเลที่ตั้งย่านใจกลางเมือง
อีกทั้งยังมีโครงการที่อยู่ระหว่างพัฒนาอีกหลายแห่งซึ่งล้วนแล้วแต่เป็นทำเลที่ตั้งที่สะดวกในการเดินทางสำหรับคนทำงานในย่านธุรกิจที่สำคัญหลายแห่ง
ประกอบกับมีกลยุทธ์ในด้านการส่งเสริมการขายอย่างต่อเนื่องในการมอบสิทธิพิเศษต่าง ๆ
ให้กับลูกค้า
ในด้านราคาที่อยู่อาศัยมีแนวโน้มการปรับราคาที่สูงขึ้นอันเนื่องมาจากราคาของวัสดุก่อสร้าง
และราคาน้ำมันที่สูงขึ้นทำให้ต้นทุนโครงการอสังหาริมทรัพย์ที่จะก่อสร้างใหม่จะต้องปรับราคาขายให้สูงขึ้นตามต้นทุนการก่อสร้าง
ซึ่งจะกลายเป็นปัจจัยที่สำคัญต่อธุรกิจนี้ได้

การแข่งขันในธุรกิจพัฒนาอสังหาริมทรัพย์ในช่วงปลายปี 2547 ไปจนถึงปี 2548
คาดว่าจะมีการแข่งขันที่รุนแรงขึ้น โดยเฉพาะโครงการแนวราบที่สร้างเสร็จในระดับราคา 2
ล้านบาทขึ้นไป ในเขตกรุงเทพฯ และปริมณฑล
เนื่องจากมีโครงการที่ได้เปิดตัวไปแล้วหลายโครงการ
ขณะเดียวกันธุรกิจบ้านมือสองของสถาบันการเงินและเอกชนโดยการส่งเสริมของภาครัฐก็มีการเร่งระบายขายทรัพย์สินออกมาอย่างต่อเนื่อง
ซึ่งเป็นอีกปัจจัยหนึ่งที่อาจมีผลกระทบต่อภาวการณ์แข่งขัน
ทำให้ผู้ประกอบการต้องวางกลยุทธ์ในการส่งเสริมการขายที่ให้สิทธิพิเศษต่างๆ
ให้ผู้ซื้อมีความสะดวกในเงื่อนไขการชำระเงิน

สำหรับนโยบายของบริษัทนั้น บริษัทเน้นนโยบายทั้งแบบสร้างบ้านก่อนขายและบ้านสั่งสร้าง
เนื่องจากเห็นว่ายังมีความต้องการของตลาดอีกมาก
โดยลูกค้าของบริษัทซึ่งเป็นกลุ่มที่ต้องการบ้านในระดับราคา 3-4 ล้านบาทขึ้นไป
ยังคงต้องการบ้านสั่งสร้างที่ลูกค้าสามารถติดตามดูแลการก่อสร้างบ้านได้ตลอดเวลา
และด้วยประสบการณ์และชื่อเสียงของบริษัทในช่วงที่ผ่านมา
ทำให้บริษัทได้รับการยอมรับจากผู้บริโภคเป็นอย่างมาก อีกทั้งบริษัทมีแบบให้เลือกทั้งบ้านเดี่ยว
ทาวน์เฮ้าส์ บ้านแฝด และอาคารชุด ในทำเลต่างๆ กัน
ทำให้สามารถตอบสนองความต้องการของลูกค้าได้ดี จึงไม่ได้รับผลกระทบจากการแข่งขันมากนัก
โดยบริษัทมีนโยบายแข่งขันด้วยการสร้างบ้านที่มีคุณภาพ
ภายใต้ราคาที่เหมาะสมและสามารถแข่งขันได้

ปัจจัยแห่งความสำเร็จ (Key Success Factor)

-   บริษัทมีผู้บริหารหลักที่มีประสบการณ์ทางด้านการพัฒนาอสังหาริมทรัพย์มาเกือบ 30 ปี
    จึงสามารถพัฒนาสินค้าที่มีคุณภาพดีตรงตามความต้องการของผู้บริโภคในต้นทุนที่แข่งขันกับตลาดได้

-   บริษัทมีโครงการกระจายทั่วทุกทิศทางของกรุงเทพมหานคร และปริมณฑล รวมทั้งต่างจังหวัด
    และยังมีโครงการที่หลากหลายทั้งอาคารแนวราบและแนวสูง
    ทำให้เพิ่มโอกาสในการขายและกระจายความเสี่ยงในการลงทุน

-   บริษัทพัฒนาคุณภาพของสินค้าและบริการอย่างต่อเนื่อง ดังจะเห็นได้จากการที่บริษัทเข้าสู่ระบบ
    ISO 9001 ซึ่งมีขอบเขตการควบคุมระบบคุณภาพครบวงจรตลอดการผลิตจนถึงการส่งมอบ
    เน้นคุณภาพของการวางผัง การออกแบบ การก่อสร้าง และการให้บริการหลังการขาย
    ให้ตรงข้อกำหนดของกฎหมาย มาตรฐานวิชาชีพ และข้อตกลงที่เป็นเอกสารกับลูกค้า
    อันเป็นการแสดงให้เห็นว่าในทุกขั้นตอนไปถึงการส่งมอบสินค้าให้ถึงมือลูกค้าจะต้องมีการตรวจสอบอยู่เสมอและทำให้สามารถส่งมอบงานแก่ลูกค้าเร็วขึ้นโดยไม่มีปัญหา
    ซึ่งเป็นปัจจัยสำคัญอีกประการในการสร้างความเชื่อมั่นแก่ลูกค้า

-   บริษัททำธุรกิจบนพื้นฐานของความซื่อสัตย์ ยุติธรรม ตั้งใจจริง และจริงใจ
    เพื่อให้ทุกฝ่ายที่เกี่ยวข้องได้ประโยชน์ร่วมกัน ซึ่งได้แก่ ลูกค้า พนักงาน ผู้รับเหมา ผู้ถือหุ้น
    ร้านค้า และสังคม

-   ปัจจุบัน บริษัทมีที่ดินเพียงพอที่จะสามารถพัฒนาโครงการได้อีกประมาณ 2-3 ปี อย่างไรก็ตาม
    บริษัทก็มิได้ละโอกาสในการที่จะพัฒนาที่ดินที่มีศักยภาพสูง
    ดังนั้นหากบริษัทเล็งเห็นว่าที่ดินนั้นสามารถสร้างและโอนได้เร็ว
    บริษัทก็จะพิจารณาลงทุนเพิ่มเติม ทั้งนี้
    ต้องตั้งอยู่ในสมมติฐานว่าต้นทุนที่ดินนั้นจะต้องไม่สูงเกินไป

3.3 การจัดหาผลิตภัณฑ์หรือบริการ

ขั้นตอนการดำเนินธุรกิจ

วิเคราะห์โครงการ (โดยย่อ) พิจารณาแหล่งที่จะซื้อที่ดิน โดยวิเคราะห์ทำเลที่ตั้ง รูปร่างขนาด
และลักษณะของ โครงการที่จะทำ สภาวะเศรษฐกิจและสังคมในช่วงเวลานั้น กลุ่มลูกค้าเป้าหมาย

ขอสินเชื่อจากสถาบันการเงิน ทำการติดต่อขอสินเชื่อจากสถาบันการเงินเพื่อทำโครงการดังกล่าว

ซื้อที่ดิน ซื้อที่ดิน ที่พิจารณาแล้วว่าเหมาะสมจะทำโครงการ

จัดทำโครงการ จัดทำโครงการโดยละเอียด ทำแผนการตลาดและการขาย
ประมาณการรายรับรายจ่าย ผลกระทบต่อสิ่งแวดล้อมและสังคม
เปรียบเทียบกับโครงการที่คล้ายคลึงกัน เป็นต้น

วางผังและออกแบบโครงการ ทำการออกแบบการก่อสร้าง และวางผังโครงสร้าง

ขออนุญาตปลูกสร้าง ยื่นเรื่องขออนุญาตปลูกสร้างและอื่นๆ ต่อหน่วยงานราชการที่เกี่ยวข้อง

คัดเลือกผู้รับเหมาก่อสร้าง คัดเลือกผู้รับเหมา รวมทั้งผู้บริหารโครงการ และวิศวกรผู้ควบคุมดูแล

ขายและรับเงินค่างวด
ขายลูกค้าและเริ่มก่อสร้างโดยใช้ระยะเวลาแตกต่างกันขึ้นอยู่กับประเภทโครงการ

ส่งมอบและโอนกรรมสิทธิ์ เมื่อโครงการแล้วเสร็จก็จะทำการส่งมอบและโอนกรรมสิทธิ์ให้ลูกค้า

การให้บริการหลังการขาย แต่ละโครงการจะมีสิ่งอำนวยความสะดวกให้ผู้อยู่อาศัย เช่น
เก็บขยะรักษาความปลอดภัย การดูแลสวนส่วนกลาง การดูแลความสะอาดส่วนกลาง เป็นต้น

การจัดหาที่ดินเพื่อการพัฒนา

ปัจจุบันบริษัทกำลังดำเนินการจัดหาและคัดเลือกซื้อที่ดินผืนใหม่ที่มีศักยภาพสูงเพื่อรองรับการขยายตัว
โดยที่ดินที่บริษัทจะดำเนินการจัดซื้อจะต้องมีคุณสมบัติครบถ้วน
ตามปัจจัยที่บริษัทใช้เป็นเกณฑ์ในการพิจารณาดังต่อไปนี้

-   ทำเลที่ตั้ง

  บริษัทจะพิจารณาจัดซื้อที่ดินให้กระจายในหลายทำเล
  เพื่อตอบสนองความต้องการของลูกค้าในแต่ละพื้นที่ และเพื่อความสอดคล้องต่อรูปแบบต่างๆ
  ของโครงการที่บริษัทจะดำเนินการพัฒนา

-   การคมนาคม

  บริษัทจะจัดซื้อที่ดินแปลงที่สามารถเข้าถึงได้อย่างสะดวก เหมาะสมกับแต่ละชนิดของโครงการ
  หากเป็นโครงการหมู่บ้านแนวราบ จะต้องมีถนนเข้าถึงโครงการ
  มีระบบขนส่งมวลชนในระยะใกล้เคียง หากเป็นโครงการที่พักอาศัยแบบอาคารสูง
  จะต้องอยู่ในระยะที่สามารถเข้าถึงโครงข่ายขนส่งมวลชนแบบใหม่ที่อยู่บนระบบรางได้

-   สาธารณูปโภค

  ที่ดินที่บริษัทจะจัดซื้อจะต้องสามารถเชื่อมต่อกับระบบสาธรณูปโภคพื้นฐานได้ เช่น ไฟฟ้า ประปา
  โทรศัพท์ การระบายน้ำ เป็นต้น

-   สิ่งอำนวยความสะดวก

  ภายในระยะใกล้เคียงของที่ดินที่บริษัทจะจัดซื้อ
  จะต้องมีสิ่งอำนวยความสะดวกที่จำเป็นต่อการใช้ชีวิตประจำวัน เช่น ศูนย์การค้า ตลาด
  โรงเรียน โรงพยาบาล เป็นต้น

-   สิ่งแวดล้อม

  บริษัทจะจัดซื้อแปลงที่ดินที่ล้อมรอบด้วยสิ่งแวดล้อมที่ดี
  เหมาะสมกับรูปแบบของโครงการที่จะถูกพัฒนาขึ้น ทั้งนี้จะต้องไม่อยู่ติดกับแหล่งเสื่อมโทรม
  และสถานที่ที่อาจก่อให้เกิดอันตรายต่อลูกค้าผู้ซื้อสินค้าของบริษัทได้

-   รูปร่างและขนาดที่ดิน

  บริษัทจะคัดเลือกแปลงที่ดินที่มีรูปร่างที่อำนวยให้สามารถจัดวางผังโครงการได้อย่างเหมาะสมตามหลักวิชาการ
  และจะจัดซื้อที่ดินที่มีขนาดเหมาะสมกับชนิดของโครงการที่จะพัฒนา

-   แนวโน้มในอนาคต

  บริษัทจะพยายามคัดเลือกที่ดินในพื้นที่ที่บริษัทเห็นว่ามีแนวโน้มที่จะเจริญเติบโตในแนวทางที่ดีขึ้นเพื่อให้ลูกค้าของบริษัทได้รับประโยชน์จากการเพิ่มค่าในทรัพย์สินที่ซื้อไปจากบริษัท

ช่องทางการจัดหาที่ดิน

บริษัทได้ใช้ช่องทางที่หลากหลายเป็นแนวทางในการจัดหาที่ดิน
ซึ่งประกอบด้วยการติดต่อกับเจ้าของที่ดินโดยตรงและเปิดรับการเสนอขายจากตัวแทนขายที่ดินต่างๆ

สำหรับช่องทางที่บริษัทเป็นผู้ดำเนินการติดต่อกับเจ้าของที่ดินโดยตรง
บริษัทจะลงประกาศซื้อที่ดินในสื่อต่างๆ ตรวจสอบประกาศขายที่ดินในสื่อนั้นๆ
ตรวจสอบกับสถาบันที่มีสินทรัพย์ประกาศขายเช่น สถาบันการเงิน กรมบังคับคดี
การจัดประมูลภาคเอกชน
รวมถึงการออกสำรวจภาคสนามที่ดินแปลงที่เหมาะสมและสืบหาเจ้าของที่ดินแปลงนั้นๆ เพื่อเสนอซื้อ
เป็นระยะๆ อย่างสม่ำเสมอ

สำหรับช่องทางที่บริษัทได้รับการเสนอขายจากตัวแทนขายที่ดิน
นอกจากเปิดรับการเสนอที่ดินตามปกติแล้ว
บริษัทได้แจ้งรายละเอียดของที่ดินที่บริษัทต้องการให้ตัวแทนที่มีความเชี่ยวชาญจัดหามานำเสนอ
โดยบริษัทจะจัดซื้อตามคุณสมบัติของที่ดินที่บริษัทต้องการ โดยเปรียบเทียบกับราคาที่ดินแปลงอื่นๆ
ที่ได้รับ

ที่ดินที่ผ่านการคัดเลือกจะถูกนำเสนอสู่การพิจารณาของคณะกรรมการบริหาร
และ/หรือคณะกรรมการบริษัทเพื่อพิจารณา

วิธีการคัดเลือกผู้รับเหมา

ผู้รับเหมาใหม่ที่ต้องการเข้ามารับงานกับบริษัทจะต้องกรอกข้อมูลตามแบบฟอร์มของบริษัทพร้อมทั้งแนบเอกสารประกอบเพื่อการพิจารณา
ซึ่งกระทำโดยการสัมภาษณ์ การดูผลงานที่ทำอยู่ การสอบถามจากผู้ที่เกี่ยวข้อง
หรือการตรวจสอบจากใบรับรองผลงาน ซึ่งอาจใช้วิธีใดวิธีหนึ่งหรือหลายวิธีร่วมกัน
เมื่อผ่านเกณฑ์การพิจารณาและมีการจัดจ้างแล้ว บริษัทจะขึ้นทะเบียนผู้รับเหมารายนั้นไว้
และมีการประเมินผลและสรุปผลงานปีละ 2 ครั้ง เพื่อนำมาประกอบการพิจารณาการให้งานใหม่
การประเมินผลนี้จะทำกับผู้รับเหมาทุกรายที่ขึ้นทะเบียนรับงานกับบริษัทซึ่งปัจจุบันมีผู้รับเหมาประมาณ
50 ราย ทั้งนี้ไม่มีผู้รับเหมารายใดที่รับงานจากบริษัทมากเกินกว่าร้อยละ 30
ของมูลค่าการก่อสร้างทั้งปีของบริษัท

หลักเกณฑ์การคัดเลือกผู้รับเหมา

การคัดเลือกจะพิจารณาจากประเภทของผู้รับเหมา เงินทุนจดทะเบียน และเงินทุนหมุนเวียน
ประวัติผลงานที่ผ่านมาของผู้รับเหมารายนั้น ดังนี้

-   ประเภทผู้รับเหมา แบ่งเป็น นิติบุคคล และบุคคลธรรมดา ซึ่งจะต้องจดทะเบียนจัดตั้งนิติบุคคล
    มีเลขที่บัตรประชาชนและต้องมีเลขประจำตัวผู้เสียภาษีอย่างถูกต้อง

-   เงินทุนจดทะเบียนและเงินทุนหมุนเวียน
    จะต้องมีเพียงพอและเหมาะสมกับลักษณะงานและปริมาณงานที่จะรับจ้าง
    ซึ่งสามารถดูประกอบกับผลงานที่ผ่านมา

-   ผลงานที่ผ่านมาของผู้รับเหมา
    ผู้รับเหมาจะต้องแสดงผลงานที่เคยทำในอดีตที่มีลักษณะงานเหมือนหรือคล้ายกับงานที่จะขอรับจ้าง
    รวมถึงจำนวนและขนาดของงานที่เคยทำด้วย
    หากเป็นผู้ที่เริ่มจัดตั้งนิติบุคคลใหม่หรือเพิ่งเริ่มรับเหมา
    ผู้บริหารและ/หรือทีมงานจะต้องมีประสบการณ์ที่เชื่อถือได้ในงานที่จะรับจ้าง
    ไม่มีประวัติทำงานหรือประวัติเสียหาย

แหล่งที่มาและวัสดุที่ใช้ในการก่อสร้าง

ปัจจุบันโครงการที่บริษัทดำเนินการอยู่มากกว่าร้อยละ 80
จะทำสัญญาจ้างเหมาทั้งค่าแรงและค่าก่อสร้างกับผู้รับเหมา
ดังนั้นผู้รับเหมาจะเป็นผู้จัดหาวัสดุหลักที่ใช้ในการก่อสร้างเองเป็นส่วนใหญ่
โดยผู้รับเหมาจะเป็นผู้แบกรับความเสี่ยงการปรับตัวสูงขึ้นของราคาวัสดุก่อสร้างในส่วนที่ผู้รับเหมาเป็นผู้จัดหา
ส่วนวัสดุก่อสร้างบางประเภทได้แก่ เสาเข็ม สุขภัณฑ์ และหลังคา เป็นต้น บริษัทจะเป็นผู้จัดหาเอง
โดยมีการยืนยันราคาล่วงหน้าประมาณ 6 – 12 เดือนกับผู้จำหน่ายวัสดุก่อสร้าง
อีกทั้งการสั่งซื้อเป็นจำนวนมากจะทำให้บริษัทสามารถต่อรองราคาและเงื่อนไขกับผู้ขายและควบคุมต้นทุนค่าก่อสร้างได้
ทั้งนี้ฝ่ายจัดซื้อจะทำหน้าที่ติดตามการเคลื่อนไหวของราคาวัสดุก่อสร้าง
แล้วนำมาประเมินและคำนวณเป็นต้นทุนค่าก่อสร้าง
ซึ่งโดยปกติราคาจะมีการเปลี่ยนแปลงอยู่ในกรอบที่ประเมินไว้
แต่ในกรณีที่มีการเปลี่ยนแปลงสูงเกินกว่าที่ประมาณไว้
บริษัทจะจัดหาวัสดุอื่นที่มีคุณภาพใกล้เคียงกันทดแทน
บริษัทมีระบบและกระบวนการในการควบคุมคุณภาพ เพื่อให้สินค้าที่จะส่งมอบแก่ลูกค้าได้มาตรฐาน
โดยบริษัทได้ผ่านการรับรองคุณภาพตามมาตรฐาน ISO 9001 แล้ว

ในระยะเวลา 3 ปีที่ผ่านมา บริษัทไม่มีการซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบทั้งหมด
รวมทั้งบริษัทไม่มีข้อผูกพันว่าจะซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบในอนาคต วัสดุก่อสร้างส่วนใหญ่เป็นสินค้าที่สามารถทดแทนกันได้
ดังนั้นบริษัทจะเลือกสินค้าที่มีคุณภาพตามมาตรฐานและมีระดับราคาที่เหมาะสม

3.4 งานที่ยังไม่ได้ส่งมอบงาน

จากมูลค่าสัญญาที่บริษัทมีกับลูกค้า ณ วันที่ 31 ธันวาคม 2547
บริษัทมีภาระผูกพันที่จะต้องส่งมอบสินค้าให้กับผู้ซื้อเป็นจำนวนเงิน 1,869,504,018.96 บาท
โดยคาดว่าภายในปี 2547 บริษัทจะสามารถส่งมอบสินค้าได้ทั้งหมดจำนวน 475 แปลง
และมูลค่างานที่ยังไม่ได้ส่งมอบในแต่ละโครงการมีดังนี้

+---+-------------------+-----+-----------+--------------------------+
| จ |                   |     |           |                          |
| ำ |                   |     |           |                          |
| น |                   |     |           |                          |
| ว |                   |     |           |                          |
| น |                   |     |           |                          |
| ม |                   |     |           |                          |
| ูล |                   |     |           |                          |
| ค |                   |     |           |                          |
| ่า |                   |     |           |                          |
| ง |                   |     |           |                          |
| า |                   |     |           |                          |
| น |                   |     |           |                          |
| แ |                   |     |           |                          |
| ล |                   |     |           |                          |
| ะ |                   |     |           |                          |
| เ |                   |     |           |                          |
| ห |                   |     |           |                          |
| ต |                   |     |           |                          |
| ุผ |                   |     |           |                          |
| ล |                   |     |           |                          |
| ท |                   |     |           |                          |
| ี่ย |                   |     |           |                          |
| ัง |                   |     |           |                          |
| ไ |                   |     |           |                          |
| ม |                   |     |           |                          |
| ่ไ |                   |     |           |                          |
| ด |                   |     |           |                          |
| ้ส |                   |     |           |                          |
| ่ง |                   |     |           |                          |
| ม |                   |     |           |                          |
| อ |                   |     |           |                          |
| บ |                   |     |           |                          |
| ใ |                   |     |           |                          |
| ห |                   |     |           |                          |
| ้ล |                   |     |           |                          |
| ูก |                   |     |           |                          |
| ค |                   |     |           |                          |
| ้า |                   |     |           |                          |
+---+-------------------+-----+-----------+--------------------------+
| ล | โครงการ           | จำน | มูลค่า      | เหตุผลที่ยังไม่ได้ส่งมอบ        |
| ำ |                   | วนห | (บาท)     |                          |
| ด |                   | น่วย |           |                          |
| ับ |                   |     |           |                          |
+---+-------------------+-----+-----------+--------------------------+
| 1 | ศุภาลัย แกรนด์เลค    | 11  | 44,7      | เครดิตไม่ผ่านและรองานก่อสร้าง |
| . |                   |     | 34,230.00 |                          |
+---+-------------------+-----+-----------+--------------------------+
| 2 | ศุภาลัย บุรี          | 11  | 19,4      | เค                       |
| . |                   |     | 47,849.00 | รดิตไม่ผ่านและรอครบกำหนดโอน |
+---+-------------------+-----+-----------+--------------------------+
| 3 | ศุภาลัย ปาร์ค 2      | 7   | 16,3      | ผ่อนงวดโอน                |
| . |                   |     | 31,796.96 |                          |
+---+-------------------+-----+-----------+--------------------------+
| 4 | ศุภาลัย ปาร์ค 3      | 9   | 37,2      | รอครบก                   |
| . |                   |     | 68,715.00 | ำหนดโอนและรอผลอนุมัติธนาคาร |
+---+-------------------+-----+-----------+--------------------------+
| 5 | ศุภาลัย ปาร์ค ที่จอดรถ | 7   | 8         | ยังชำระเงินไม่ครบ           |
| . | (CP)              |     | 20,000.00 |                          |
+---+-------------------+-----+-----------+--------------------------+
| 6 | ศุภาลัย ออร์คิดปาร์ค 2 | 8   | 33,9      | รอครบกำหนดโอน,           |
| . |                   |     | 05,000.00 | รองา                     |
|   |                   |     |           | นก่อสร้างและรอผลอนุมัติธนาคาร |
+---+-------------------+-----+-----------+--------------------------+
| 7 | ศุภาลัย ออร์คิดปาร์ค 3 | 6   | 32,7      | เครดิตไม่ผ่านและรองานก่อสร้าง |
| . |                   |     | 50,000.00 |                          |
+---+-------------------+-----+-----------+--------------------------+
| 8 | ศุภาลัย ออร์คิดปาร์ค   | 6   | 30,5      | รอครบกำหนดโอน            |
| . | วัชรพล             |     | 44,290.00 |                          |
+---+-------------------+-----+-----------+--------------------------+
| 9 | ศุภาลัย วิลล์ พระราม  | 15  | 35,9      | รอเก็บงาน,                |
| . | 2                 |     | 20,000.00 | เครดิตไม่ผ่านและรอผลอนุมัติ    |
+---+-------------------+-----+-----------+--------------------------+
| 1 | ศุภาลัย วิลล์         | 1   | 3,5       | ลูกค้าชำระเงินไม่ครบ         |
| 0 | รัตนาธิเบศร์         |     | 68,000.00 |                          |
| . |                   |     |           |                          |
+---+-------------------+-----+-----------+--------------------------+
| 1 | ศุภาลัย วิลล์         | 13  | 29,6      | รอครบกำหนดโอน,           |
| 1 | รัตนาธิเบศร์ 3       |     | 77,158.00 | เครดิตไม่ผ่านและรอกู้สวัสดิการ  |
| . |                   |     |           |                          |
+---+-------------------+-----+-----------+--------------------------+
| 1 | ศุภาลัย การ์เด้น วิลล์  | 1   | 5,6       | ยกเลิกสัญญา                |
| 2 |                   |     | 60,000.00 |                          |
| . |                   |     |           |                          |
+---+-------------------+-----+-----------+--------------------------+
| 1 | ศุภาลัย พรีเมียร์ เพลส | 173 | 745,1     | โครงการกำลังก่อสร้าง        |
| 3 | อโศก              |     | 77,907.00 |                          |
| . |                   |     |           |                          |
+---+-------------------+-----+-----------+--------------------------+
| 1 | ศุภาลัย โอเรียนทัล    | 123 | 398,5     | โครงการกำลังก่อสร้าง        |
| 4 | เพลส              |     | 52,364.00 |                          |
| . |                   |     |           |                          |
|   | สาทร-สวนพลู        |     |           |                          |
+---+-------------------+-----+-----------+--------------------------+
| 1 | ศุภาลัย วิลล์         | 1   | 3,5       | รอครบกำหนดโอน            |
| 5 | รัชดาภิเษก          |     | 00,000.00 |                          |
| . |                   |     |           |                          |
+---+-------------------+-----+-----------+--------------------------+
| 1 | ศุภาลัย ธานี         | 1   | 4,5       | ลูกค้า                     |
| 6 |                   |     | 00,000.00 | จ่ายเช็คล่วงหน้ายังไม่ครบกำหนด |
| . |                   |     |           |                          |
+---+-------------------+-----+-----------+--------------------------+
| 1 | ศุภาลัย คาซา ริวา    | 66  | 373,0     | โครงการกำลังก่อสร้าง        |
| 7 |                   |     | 65,709.00 |                          |
| . |                   |     |           |                          |
+---+-------------------+-----+-----------+--------------------------+
| 1 | ศุภาลัย วิลล์         | 1   | 2,4       | รอครบกำหนดโอน            |
| 8 | ศรีนครินทร์          |     | 20,000.00 |                          |
| . |                   |     |           |                          |
+---+-------------------+-----+-----------+--------------------------+
| 1 | ศุภาลัย วิลล์         | 15  | 51,6      | รอครบกำหนดโอน            |
| 9 | เอกมัย-รามอินทรา    |     | 61,000.00 |                          |
| . |                   |     |           |                          |
+---+-------------------+-----+-----------+--------------------------+
|   | รวม               | 475 | 1,869,5   |                          |
|   |                   |     | 04,018.96 |                          |
+---+-------------------+-----+-----------+--------------------------+